Aleks Fergyuson Angliyaning eng boy treneri deb topildi

Angliyaning “Manchester Yunayted” futbol klubi bosh murabbiyi ser Aleks Fergyuson mamalakatning eng badavlat treneri deb topildi. Uning jami mablag‘i 34 million funt sterlingni tashkil etadi. Bu haqda “R-Sport” nashri xabar beradi.

Sunday Times gazetasi Angliyaning eng badavlat sport murabbiylari reytingini e’lon qilgan bo‘lib, unda birinchi o‘rinni 34 million funt bilan Fergyuson egallagan. Keyingi o‘rinlarda esa “Sanderlend” jamoasining sobiq murabbiyi Roy Kin va “Arsenal” klubi bosh murabbiyi Arsen Venger joylashgan. Ularning har biri mablag‘i 29 million funtga teng deya baholangan. “Chelsi” klubining ustozi Rafael Benites esa bu ro‘yhatda o‘ninchi o‘rin bilan kifoyalangan.
Eslatib o‘tamiz, kuni kecha Manchester United klubi Angliya Premyer ligasida g‘olib chiqib, o‘z tarixidagi 20-marta chempionlikni qo‘lga kiritgan bo‘lsa, shularning 13 tasiga Fergyuson murabbiyligi ostida erishgan.